Tarybos direktyva
1982 m. gruodžio 17 d.
iš dalies keičianti direktyvas dėl valstybių narių įstatymų, susijusių su ratiniais žemės ūkio ir miškų ūkio traktoriais, suderinimo
(82/890/EEB)
EUROPOS BENDRIJŲ TARYBA,
atsižvelgdama į Europos ekonominės bendrijos steigimo sutartį ir ypač į jos 100 straipsnį,
atsižvelgdama į Komisijos pasiūlymą,
atsižvelgdama į Europos Parlamento nuomonę [1],
atsižvelgdama į Ekonomikos ir socialinių reikalų komiteto nuomonę [2],
kadangi pagal 1974 m. kovo 4 d. Tarybos direktyvos 74/150/EEB dėl valstybių narių įstatymų, reglamentuojančių ratinių žemės ūkio ir miškų ūkio traktorių tipo patvirtinimą, suderinimo [3] su paskutiniais pakeitimais, padarytais Direktyva 79/694/EEB [4], 1 straipsnį minėta direktyva taikoma tik dviašiams traktoriams su pneumatinėmis padangomis, kurių didžiausias projektinis greitis yra 6-25 km/h;
kadangi toje pačioje direktyvoje nustatyta, kad prireikus traktoriams, kurių didžiausias projektinis greitis yra didesnis nei 25 km/h, bus taikomi specialūs reikalavimai; kadangi tokie traktoriai sudaro Bendrijoje pagamintų ir naudojamų traktorių parko tam tikrą dalį ir suteikia privalumų didinant žemės ūkio valdų efektyvumą;
kadangi atsižvelgiant į kelių ir žemdirbystės darbo sąlygų saugumą derėtų 20 % padidinti iki šiol galiojantį nustatytą didžiausią skaičiuojamąjį greitį;
kadangi valstybės narės, nustatydamos greičio ribas, vis dėlto, gali apriboti greitį, kuriuo traktoriai gali važiuoti keliu;
kadangi, be to, traktoriai, turintys daugiau nei dvi ašis, gali būti laikomi lygiaverčiais dviašiams traktoriams ir jiems gali būti taikomos tokios pačios nuostatos;
kadangi dėl to nebūtina nustatyti konkrečių taisyklių, numatytų pagrindinėje Direktyvoje 74/150/EEB; kadangi užtenka išplėsti šios bei kitų specifinių direktyvų, kuriose yra tiksliai apibrėžta jų taikymo sritis, susijusi su daugiau nei dvi ašis turinčiais traktoriais ir traktoriais, kurių didžiausias projektinis greitis yra 25-30 km/h, taikymo sritį,
PRIĖMĖ ŠIĄ DIREKTYVĄ:
1 straipsnis
1. Direktyvų 74/150/EEB, 74/151/EEB [5], 74/152/EEB [6], 74/346/EEB [7], 74/347/EEB [8], 75/321/EEB [9], 75/322/EEB [10], 76/432/EEB [11], 77/311/EEB [12], 77/537/EEB [13], 78/933/EEB [14], 79/532/EEB [15] ir 79/533/EEB [16] 1 straipsnio 2 dalis bei Direktyvos 78/764/EEB [17] 9 straipsnio 2 dalis pakeičiamos taip:
"2. Ši direktyva taikoma tik šio straipsnio 1 dalyje apibrėžtiems mažiausiai dvi ašis turintiems traktoriams su pneumatinėmis padangomis, kurių didžiausias projektinis greitis yra 6-30 km/h."
2. Direktyvos 80/720/EEB [18] 1 straipsnio 2 dalis pakeičiama taip:
"2. Ši direktyva taikoma tik šio straipsnio 1 dalyje apibrėžtiems mažiausiai dvi ašis turintiems traktoriams su pneumatinėmis padangomis, kurių didžiausias projektinis greitis yra 6-30 km/h, o varomosios ašies mažiausia nustatyta arba kintama tarpvėžė yra 1150 mm arba platesnė."
3. Direktyvos 76/763/EEB [19] 1 straipsnio 2 dalis pakeičiama taip:
"2. Ši direktyva taikoma tik šio straipsnio 1 dalyje apibrėžtiems mažiausiai dvi ašis turintiems traktoriams su pneumatinėmis padangomis, kurių didžiausias projektinis greitis yra 6-30 km/h, o tarpvėžė yra 1250 mm arba platesnė."
4. Direktyvos 74/152/EEB priedo 1.5 punktas pakeičiamas taip:
"1.5 Siekiant atsižvelgti į įvairias neišvengiamas klaidas, kurios atsiranda pirmiausia dėl matavimų technikos ir dėl variklio su daliniu apkrovimu darbinio greičio padidėjimo, tipo patvirtinimui pripažįstamas 10 % didesnis nei 30 km/h bandymo rezultatas."
2 straipsnis
1. Valstybės narės priima nuostatas, kurios, įsigaliojusios per 18 mėnesių nuo pranešimo apie šią direktyvą dienos, įgyvendina šią direktyvą ir apie tai nedelsdamos praneša Komisijai.
2. Valstybės narės pateikia Komisijai pagrindinių nacionalinės teisės nuostatų, kurias jos priima šios direktyvos taikymo srityje, tekstus.
3 straipsnis
Ši direktyva skirta valstybėms narėms.
Priimta Briuselyje, 1982 m. gruodžio 17 d.